খালেদা জিয়াকে কারাগারে প্রেরণের প্রতিবাদে ও মুক্তির দাবিতে রাজশাহী বিশ্ববিদ্যালয়ে মানববন্ধনে এ কথা বলেন সাবেক সাধারণ সম্পাদক অধ্যাপক ড. মো. ফজলুল হক। মানববন্ধনে বক্তারা আরো বলেন, ‘বিএনপি চেয়ারপারসন খালেদা জিয়ার বিরুদ্ধে মামলার যে রায় প্রদান করা হয়েছে তা সরকারের লোকদের লিখে দেয়া। তা না হলে মাত্র দশদিনে ৬৩২ পৃষ্ঠার রায় লেখা বিচারকের পক্ষে সম্ভব নয়।’ সোমবার দুপুরে বিশ^বিদ্যালয় সিনেট ভবনের সামনে জাতীয়তাবাদী ও ইসলামী মূল্যবোধে বিশ্বাসী শিক্ষক গ্রুপ এ মানববন্ধনের আয়োজন করে। সংগঠনটির ভারপ্রাপ্ত আহ্বায়ক অধ্যাপক ড. এনামুল হক এর সঞ্চালনায় মানববন্ধনে আরও বক্তব্য দেন, বিশ্ববিদ্যালয়ের সাবেক উপাচার্য অধ্যাপক ড. মামনুনুল কেরামত, রাবির সাবেক অধ্যাপক আব্দুল হাই তালুকদার, জাতীয়তাবাদী শিক্ষক ফোরামের সভাপতি কেবিএম মাহবুবুর রহমান, সাবেক কোষাধ্যক্ষ শাসসুল আলম সরকার, জাতীয়তাবাদী শিক্ষক ফোরামের সাবেক সাধারণ সম্পাদক অধ্যাপক ড. আমজাদ হোসাইন, হিসাববিজ্ঞান ও তথ্য ব্যবস্থাপনা বিভাগের অধ্যাপক মোহাম্মদ মাঈনুদ্দীন, আইবিএ অধ্যাপক ড. হাছানাত আলী, জাতীয়তাবাদী পেশাজীবী পরিষদের সভাপতি শহীদুল্লাহ প্রমুখ।